# Balatonakarattya Község Önkormányzat

**Polgármester**

Az előterjesztés törvényességi

szempontból megfelelő.

Balatonakarattya, 2015. augusztus 13.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. augusztus 17-ei ülésére.

**Tárgy** : Balatonakarattya Község Önkormányzat költségvetésének 2015.1. félévi teljesítése

**Előterjesztő:** Matolcsy Gyöngyi - polgármester

**Előkészítette:** Molnár Róbert

**Tisztelt Képviselő-testület!**

Előterjesztésem mellékleteként csatoltan megküldöm Balatonakarattya Község Önkormányzat 2015.évi költségvetés 1. félévre vonatkozó költségvetési rendelet tervezetét és mellékleteit.

A 2015. 02. 26-án elfogadott költségvetési rendeletben foglalt adatok, valamint az időközben a Magyar Államkincstár előírt technikai módosítások számait figyelembe véve a teljesítés fő számai az alábbiak szerint alakultak.

|  |  |  |  |  |
| --- | --- | --- | --- | --- |
| **Jogcím** | **Eredeti előirányzat** | **Módosított előirányzat** | **Teljesítés** | **Teljesítés %-ban** |
| Működési bevételek | 219.190 | 219.948 | 79.786 | 36% |
| Felhalmozási bevételek | 149.000 | 0 | 0 | - |
| Finanszírozási bevételek | 86.737 | 87.776 | 87.776 | 100% |
| **Bevételek mindösszesen** | **454.927** | **307.724** | **167.562** | **54%** |
| Működési kiadások | 225.927 | 230.190 | 46.791 | 20% |
| Felhalmozási kiadások | 229.000 | 74.866 | 60.649 | 81% |
| Finanszírozási kiadások | 1.629 | 2.668 | 2.668 | 100% |
| **Kiadások mindösszesen** | **454.927** | **307.724** | **110.108** | **36%** |

Kiegészítő megjegyzések a módosításhoz és a teljesítéshez:

Előirányzati főösszeg módosítása:

1. A csapadékvíz elvezetési projekt meghiúsulása miatt a bevételi és kiadási oldal egyaránt 149.000 eFt csökkentésre került.
2. A közfoglalkoztatási támogatás 2015.04.01-től törvénymódosítás miatt más rendszeren keresztül kerül finanszírozásra. Ez 1.039 eFt előirányzat növekedést okozott mind a bevételi mind a kiadási oldalon.
3. A kifizetett majd utólag visszaigényelt szociális támogatások 658 eFt-tal emelték meg a költségvetés főösszegeit.
4. Az anyakönyvi szolgáltatásokból befolyt bevételek 100 eFt-tal növelték a főösszegeket.

Időarányos teljesítések indoklása:

* Kiadási oldal:
	+ A működési kiadások alacsony teljesítésének oka a személyi kiadásokon és dologi kiadásokon keletkezett látszólagos megtakarítás. A költségvetés tervezésekor előirányzott, a kötelező és önként vállalt feladatokhoz szabott személyi és tárgyi eszközök biztosítása az 1. félévben csak részben valósult meg.
	+ Felhalmozási kiadások időarányos túlteljesítésének oka, az hogy a rendkívüli támogatásként kapott összeget, az első negyedévben felhasználásra került, nem volt lehetőség átvinni a következő időszakra
* Bevételi oldal:
	+ a központi költségvetésből folyósított támogatások időarányosan teljesültek
	+ a közhatalmi közül az építményadó befizetés teljesítése 60%-os, viszont az összes egyéb adóbevétel jelentősen elmarad a tervezettől
	+ a szolgáltatási bevételek esetében a strandbevételek a 2015.06.13-2015.06.30. időszakban befolyt összegek szerepelnek.
	+ az egyéb szolgáltatásnyújtásból származó bevételek (falugondnokság, akarattya kártya, rendezvényekből származó) abszolút elmaradtak

A költségvetés szükséges módosításainak törvényes lehetősége és módja:

Az önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönthet.

A költségvetési szervek bevételi és kiadási előirányzatai saját hatáskörben módosíthatók, a kiadási előirányzatok egymás között átcsoportosíthatók. A polgármester a saját hatáskörben végrehajtott módosításokról, átcsoportosításokról a Képviselő-testületet harminc napon belül tájékoztatja.

Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a Képviselő-testületet tájékoztatja.

A képviselő-testület – az első negyedév kivételével – negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a Képviselő-testület elé kell terjeszteni a költségvetési rendelet módosítását.

 Matolcsy Gyöngyi

 polgármester